kardosdrur/scandi-wiki huggingface dataset:
Einar Arboe-Rasmussen

Einar Arboe-Rasmussen (født 18. april 1901 i Skibsted i Himmerland, død 14. september 2004 i Solrød Strand) var en dansk officer og frihedskæmper, bror til redaktør Erik Arboe-Rasmussen og farbror til Jørgen Arboe-Rasmussen, som også var modstandsmand.

Liv og karriere 
Han var søn af den kendte præst N.P. Arboe Rasmussen. Han blev sekondløjtnant (dragon) og blev i 1931 tilknyttet Falcks Redningskorps efter at have været ansat ved landbruget som forvalter på flere større gårde.

Han blev først ansat ved Falck-stationen i Tietgensgade i København, senere i Næstved og Rødovre. I 1935 blev han stationsleder i Roskilde, hvor han var frem til 1948. Derefter var han stationsleder i Ringsted i yderligere 20 år, inden han blev pensioneret i 1968. 

Han var på flere måder aktiv i modstandsarbejdet ved redningen af nedstyrtede flybesætninger, våbennedkastninger og hjælpen til jagede frihedskæmpere og jøder på flugt mod Sverige. Han var således klar til at yde assistance ved motorstop ved våbentransporter i Roskilde Amt, ydede flugthjælp til Sverige i december 1943 til nogle engelske flyvere, som var landet ved Bonderup og som blev huset illegalt hos grev Frederik Christian Rosenkrantz Scheel på Ryegård, og 9. april 1944 til 3 amerikanske flyvere, som var landet i Venslev. Han hjalp desuden en faldskærmsmand med sabotage i Herringløse 10. august 1943.

Han levede som pensionist i Solrød Strand og fyldte i 2001 100 år og døde 103 år gammel i 2004.

Referencer

Eksterne henvisninger 
 Opslag i Modstandsdatabasen

Kavaleriofficerer fra Danmark
Modstandsfolk fra Danmark
Hundredårige
Danskere i 1900-tallet
Spydbæreren

Spydbæreren er en græsk statue af marmor. I dag står der en kopi i Rom.

Statuer
Jørgen Jespersen

Jørgen Jespersen, med dæknavnene KK, Knud Kristensen, K.K. og Knud (5. januar 1926 – 26. marts 2003) var en dansk frihedskæmper, gruppeleder i BOPA. Efter krigen arbejdede han i det danske militær, til sidst som oberstløjtnant.

Jespersen voksede op i et borgerligt hjem på Østerbro og var blot gymnasieelev på Østre Borgerdyd Gymnasium, da han provokeret af besættelsen i 1942 gik ind i modstandsarbejdet. Samme år meldte han sig ind i Akademisk Skytteforening for på den måde at opnå færdigheder med våben. Han blev allerede i oktober 1943 gruppeleder/afsnitsleder i BOPA som leder af afsnit 8M, kompagni K.K. BOPA havde rekrutteret ham i 1943 som en af de første ikke-kommunistiske modstandsfolk. Hans Edvard Teglers havde også været en del af gruppen på Øster Borgerdyd, men fik kolde fødder, da han opdagede, at BOPAs ledelse var kommunister. I stedet gik Teglers ind i Holger Danske.

Jespersen deltog i sin første sabotage i februar 1943, og samlet set deltog Jespersen i 125 sabotageaktioner, hvilket gjorde ham til en af de mest efterstræbte sabotører hos Gestapo. Han havde forbindelse til DSB, hvor han fik informationer om tog til og fra værnemagervirksomheder og havde ligeledes kontakter hos Rødovre Politi, hvor han fik fat på beslaglagt sprængstof. Blandt hans sabotageaktioner kan nævnes sabotagen af Globus Cykler. Han deltog også i likvideringer mm.

Jørgen Jespersen overlevede besættelsen, han skrev senere fyldigt om sine oplevelser. Efter krigen blev han indrullet i ingeniørtropperne, her tog han en uddannelse som civilingeniør. Ved hans pension havde han arbejdet mere end 40år i forsvaret og havde rang af oberstløjtnant. I 1993 udgav han en erindringsbog med titlen Afdeling KK.

Jørgen Jespersen døde i 2003 den 26. marts.

Udgivelser 
 Jørgen Jespersen: Afdeling KK. Årsskrift for Frihedsmuseets Venner 1993. 
 Jørgen Jespersen: KK og KRIGEN, 2002, forlaget Per Mortesen.  Online-udgave (PDF)

Referencer

Eksterne henvisninger 
 
 Erling Andresen: "BOPA, kommunisme og K.K", i Dagbladet Information, 26. juli 2007.

Medlemmer af BOPA
Danskere i 1900-tallet
Selvbiografer fra Danmark
Personer fra Østerbro
Dansksprogede forfattere fra Danmark
Studenter fra Østre Borgerdyd Gymnasium
Isabella (farve)

Isabella er en farve, der beskrives som bleg grå-gul, bleg fløde-brun eller pergamentsfarvet.

Ifølge den engelske farvelære A Dictionary of Color  fra 1930 blev Isabella først gang brugt om en farve i år 1601;. Men ordet har været brugt tidligere. 

Farven kan ses i flere dyrs pels eller fjerdragt.

Etymologi 
Ifølge overleveringen stammer navnet fra Isabella Clara Eugenia af Spanien (1566-1633), datter af Philip 2. af Spanien. Hendes gemal, Albert VII af Østrig, belejrede byen Oostende i juli 1601 og Isabella, der forventede en hurtig sejr, svor at hun ikke ville skifte undertøj, før byen var indtaget. Belejringen varede over tre år, idet den først sluttede i september 1604, og fruens undertøj blev forståeligt noget misfarvet i mellemtiden. 

Denne oprindelse er forkert, da ordet var i brug før 1601. I 1600 havde dronning Elizabeth 1. af England en "rund kjole af Isabella-farvet satin [...] med påsyede sølvklokker."

Referencer 

Farver
Doggystyle (album)

Doggystyle er det første studiealbum af den amerikanske rapper Snoop Dogg. Det blev udgivet den 23. november 1993 af Death Row Records og blev en stor succes.

Trackliste 
. "Bathtub"
. "G Funk Intro"
. "Gin and Juice"
. "W Balls"
. "Tha Shiznit"
. "House Party (Interlude)"
. "Lodi Dodi"
. "Murder Was the Case"
. "Serial Killa"
. "Who Am I (What's My Name)?"
. "For All My Niggaz & Bitches"
. "Ain't No Fun (If the Homies Can't Have None)"
. "Chronic Break"
. "Doggy Dogg World"
. "Betta Ask Somebody"
. "Gz and Hustlas"
. "U Betta Recognize"
. "Gz Up, Hoes Down"
. "Pump Pump"

Eksterne henvisninger 

Album fra 1993
Doggystyle

Doggystyle har flere betydninger:
 Doggystyle (samlejestilling) – en samlejestilling
 Doggystyle (album) – et album af Snoop Dogg
 Doggystyle (tv-serie) – dansk tv-serie sendt på DR3
Vands damptryk

Vands damptryk er en angivelse af ved hvilket tryk ved forskellige temperaturer, at vand fordamper.
Ved 1 atmosfærisk tryk = 1.013 hPa (hektopascal), sker det ved 100 °C.
Ved temperaturer under 0,1 °C – det såkaldte triplepunkt – sker der en direkte omdannelse mellem is og damp udenom væskeformen.

Beregning af mætningskurven 
Mætningskurven beregnes således, hvor t er lig med temperaturen:

Eksempel 1 
Eksempel: Ved stuetemperatur, 21 °C er mætningstrykket for damp = 24,9 hPa.

Den røde kurve på skitsen er der hvor der er den maksimale mængde vand på gasform ved en givet temperatur.
Ud fra hvor meget vand, der reelt er i luften, kan man så beregne den relative fugtighed, der kan aflæses på et hygrometer.
Når temperaturen falder, vil den relative fugtighed stige, idet den absolute fugtighed er den samme, men mætningstrykket falder.
Når den relative fugtighed når 100 %, er dugpunktet nået. Dampen omdannes til vand og falder til jorden.
Den relative fugtighed beregnes således, hvor p er det aktuelle damptryk (partialtrykket):

 %

Eksempel 2 

Eksempel: Ved temperaturen 21 °C aflæses den relative fugtighed på hygrometeret i stuen til 65 %, så er damptrykket = 16,2 hPa.

Dugpunktet d beregnes således via en mellemberegning m:

 °C

I eksemplet med 65% relativ fugtighed ved 21 °C nås dugpunktet ved 14,18 °C.

Beregning af den absolutte fugtighed 

Den absolute fugtighed beregnes således:

 g/m³

I eksemplet bliver det til 11,93 gram damp pr. kubikmeter; og det er ens både ved stuetemperaturen og ved dugpunktet.

Fysik
SKF

Aktiebolaget SKF (oprindeligt AB Svenska Kullagerfabriken) er en svensk kuglelejeproducent grundlagt 16. februar 1907 som en knopskydning på Gamlastadens Fabriker. Hovedkontor i Gamlastadan i Göteborg. Grundlaget for SKF var Sven Wingquists banebrydende kugleleje-konstruktion. Virksomheden har per 2013 130 fabrikker i 32 lande med over 46.000 medarbejdere.

Eksterne henvisninger 
 Officiel hjemmeside

Fremstillingsvirksomheder fra Sverige
Virksomheder i Göteborg
Lindesnes

Lindenes kan henvise til:
 Lindesnes (halvø) – en halvø som udgør Norges sydligste punkt på fastlandet
 Lindesnes kommune – en norsk kommune i Vest-Agder fylke som bl.a. omfatter halvøen Lindenes
 Lindesnesregionen – et distrikt i Vest-Agder fylke i Norge som omfatter Lindesnes, Mandal, Marnardal, Audnedal og Åseral kommuner
 Lindesnes fyr – Norges sydligste fyr beliggende på halvøen Lindenes
Bagamoyo

Bagamoyo er en by i Tanzania, og var den oprindelige hovedstad i Tysk Østafrika, fra 1886 til 1891. Den var en af de vigtigste handelsposter på kysten af Østafrika, og udgangspunkt for mange af de mest berømte opdagelsesrejser i det 19. århundrede til det indre af kontinentet.

Blandt kendte opdagelsesrejsende som drog gennem byen kan nævnes Richard Francis Burton, John Hanning Speke, Henry Morton Stanley og James Augustus Grant. Efter at David Livingstone døde blev hans lig hans fragtet til England, på vejen lå det i tårnet i den gamle kirk i byen, mens følget ventede på højvande for at fragte det videre til Zanzibar. Da Stanley og Emin Pasha kom til kysten i 1889, holdt den tyske guvernør i Bagamoyo, Hermann von Wissmann, en stor modtagelse for dem, under festen faldt Emin ud af et vindue og blev hårdt skadet.

I 1916, under første verdenskrig blev Bagamoyo udsat for britiske luftangreb og beskydning fra havet, tyskerne blev nedkæmpet og den tyske garnisonen taget til fange

I dag har byen 30.000 indbyggere, og er kandidat til UNESCOs liste over verdensarven.

Navnet Bagamoyo kommer fra swahili «Bwaga-Moyo», som betyder «læg dit hjerte». Dette opstod enten fordi slavetransporterne fra indlandet nåede kysten her («opgiv alt håb») eller fordi bærerne i elfenbenshandlen fra de store søer endelig kunne hvile («læg dit tunge læs og hvil»).

Eksterne kilder/henvisninger 

 Bagamoyos historie 

Byer i Tanzania
Tidligere hovedstæder
Sarah Dawn Finer

Sarah Dawn Finer (14. september 1981 i Stockholm i Sverige) er en svensk sangerinde, sangskriver og skuespiller med engelsk og amerikansk baggrund. Dawn Finer er halvsøster til musicalkunstneren Rennie Mirro og søster til sangerinden Zoie Finer.

Dawn Finer har optrådt sammen med eller sunget i koret for adskillige kendte svenske kunstnere. Hendes første album, "A Finer Dawn", udkom i 2007 med selvkomponeret musik. Albummet solgte til guld, og indeholdt blandt andet den populære sang "I Remember Love", der fik en fjerdeplads under Melodifestivalen 2007, lå som nummer ét på svensktoppen og toppede flere andre lister.

Som skuespiller har hun blandt andet medvirket i nogle film, hun har optrådt i en musical samt indtalt og indsunget stemmer til tegnefilm og tv. Hun spillede hovedrollen i musicalen "Jekyll & Hyde" i 2008, der fik hende nomineret til en guldmask for den bedste kvindelige hovedrolle i 2008. Hun har også siddet i den svenske udtagelsesjury til Eurovision Song Contest 2011, og hun skal være tv-vært for Melodifestivalen 2012 sammen med Helena Bergström og Gina Dirawi.

Eksterne henvisninger 

 
 

Personer fra Stockholm
Sangere fra Sverige
Skuespillere fra Sverige
Grzegorz Fitelberg

Grzegorz Fitelberg (18. oktober 1879 i Daugavpils i Guvernement Vitebsk – 10. juni 1953 i Katowice i Polen) var en polsk violinist, dirigent og komponist med jødisk baggrund. Han var medlem af Młoda Polska-gruppen sammen med kunstnere såsom Karol Szymanowski, Ludomir Różycki og Mieczyslaw Karlowicz. Hans søn var den polsk-amerikanske komponist Jerzy Fitelberg.

Fitelberg blev født i Det Russiske Kejserrige. I 1908 dirigerede han Warszawas Opera og i 1912 Wieneroperaen. Under 1. verdenskrig samarbejdede han med Ballets Russes; han dirigerede førsteopførslen af Igor Stravinskys Mavra. Fra 1921 til 1934 var han chefdirigent ved Warszawa Filharmonikerne, hvor han overdrevent fremmede ny musik. I 1935 organiserede han Polens Radiosymfoniorkester.

Den Internationale Grzegorz Fitelberg Konkurrence for Dirigenter, en af de vigtigste musikkonkurrencer i Polen, afholdes af den Schlesiske Filharmoni siden 1979.

Eksterne henvisninger 

 

Personer fra Daugavpils
Komponister fra Polen
Dirigenter fra Polen
Jøder fra Polen
Theoderik af Treyden

Theoderik af Treyden (kilder benytter ofte navnet Dietrich; cirka 1160 – 15. juni 1219 i Reval) var den anden kendte missionær i Livland efter Meinhard, grundlægger af Sværdbroderordenen, og den første biskop af Livland. Han var en tidligere cisterciensermunk, der virkede som præst i Turaida fra 1191 til 1202. Han var den første abbed af Dünamünde kloster fra 1202 til 1211 og udpeget biskop af Estland i perioden fra 1211 til 1219 af Albert af Riga. Han havde allerede i 1191 udøvet missionære aktiviteter i Estland.

Theoderik blev dræbt af estere under Slaget ved Lyndanisse i 1219. Efter hans død blev titlen Biskop af Estland aldrig anvendt siden, og han blev midlertidigt afløst af biskoppen af Lihula før det estiske territorie inddeltes i adskillige stifter. Den smule der vides om Theoderiks liv er indskrevet i adskillige samtidige dokumenter samt den Livlandske krønike.

Kilder 
 Paul Johansen: Estland, Theoderich von. Neue Deutsche Biographie (NDB). Band 3, Duncker & Humblot, Berlin 1957, s. 692 f.

Estlands historie i middelalderen
Letlands historie
Katolske biskopper
Kidatu

Kidatu er en by i det sydlige Tanzania, omkring 300 km sydvest for Dar-es-Salaam

Kidatu ligger i distriket  Kilombero i Morogoro regionen.  Befolkningen er på  omkring 3.300 og vigtigste erhverv er  dyrkning af sukkerrør. En af Afrikas største sukkerplantager; Illovo Sugar Plantation ligger i Kidatu.

Kidatu station på TAZARAjernbanen er overgangsstation til den tanzanianske jernbane. En 100 km lang forbindelse til Kilosa på Tanzania Railways blev taget i brug i 1997 som forbinder de to jernbaner med  forskellig sporvidde, TAZARa med smalspor på  1 067 mm og Tanzanias meterspor.

I 1970'erne blev floden Rufiji opdæmmet og der blev bygget en større kraftstation i Kidatu. Kraftstationen som har fire turbiner har en kapacitet på 400 MW og forsyner bl.a. Dar-es Salaam med elektrisk kraft. Dæmningsanlægget og kraftstationen blev bygget med økonomisk og teknisk bistand fra Sverige gennem den svenske ulandsorganisation SIDA.

Referenser 

Byer i Tanzania
Rød (skuespil)

Rød (originaltitel: Red) er et skuespil af den amerikanske forfatter John Logan om kunstneren Mark Rothko, først produceret af Donmar Warehouse i London i december 2009. Den oprindelige produktion blev instrueret af Michael Grandage og spillet af Alfred Molina som Rothko og Eddie Redmayne som hans assistent Ken.

Produktionenen, med sine to hovedroller blev overført til Broadway på John Golden Theater i et begrænset engagement, som begyndte den 11. marts 2010 og lukkede den 27. juni. Skuespillet modtog i 2010 en Tony Award for Bedste Skuespil. Derudover vandt Redmayne en Tony Award for i 2010 for Bedste Optræden i Birolle i et stykke.

Den danske udgave blev opført på Edison Teatret fra den 5. november – 3. december i 2011 med Flemming Enevold som mesteren og Thure Lindhardt som den unge assistent og instrueret af Peter Langdal, der også var scenograf.

Skuespil fra 2009
Skuespil fra USA
Amerikansk kultur
Skuespil som er oversat til dansk
Saint Kitts og Nevis' kvindefodboldlandshold

Saint Kitts og Nevis's kvindefodboldlandshold er det nationale kvindefodboldlandshold i Saint Kitts og Nevis som reguleres af Saint Kitts og Nevis' fodboldforbund.

Saint Kitts og Nevis debuterede i mesterskabssammenhæng i Gold Cup 2006, hvor de først vandt på walkover efter at Montserrat trak sig. Derefter slog de Antigua og Barbuda i gruppespillet, før de tabte snævert til Saint Lucia og tabte klart til Jamaica. Saint Kitts og Nevis deltog ikke i kvalificeringen til OL i Beijing, men var tilbage under kvalificeringen til Gold Cup i 2010, hvor det slog Dominica, og tabte stort til Puerto Rico.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 FIFA Team Profile  
 SKN FA Website 

Kvindefodboldlandshold
Kvindefodboldlandshold
Rufiji

Rufiji er Tanzanias  længste flod. Den har sit udspring øst for Malawisøen og munder ud i det Indiske Ocean omkring 200 km syd for Dar-es-Salaam ved Mafiakanalen og Mafiaøen. Floden er delvis sejlbar, i alt fald frem til Kidatu-dæmningen. Dele af flodens øvre løb, mellem Kidatu og Mufindi, løber mere eller mindre parallelt med jernbanesporet til Tanzania-Zambiajernbanen.

Erhverv langs floden 
I Rufijideltaet ligger 41 % (53.000 ha) af Østafrikas samlede forekomst af mangroveskov. Floden er opdæmmet ved Kidatu, men ellers ureguleret, og store dele af den løber gennem det store Selous vildtreservat. Området er derfor relativt upåvirket af menneskelig aktivitet. Deltaet er rigt på fisk, rejer og krabber året rundt. Lokalbefolkningens vigtigste erhverv er risdyrkning og hugst i mangroveskoven. Det bor omkring 21.000 mennesker i Rufijideltaet, og tre fjerdedele dyrker ris til selvforsyning. Vanskelige transportforhold bidrager til at deltabefolkningen har problemer med at drive handel med fastlandet, og regionen er derfor blandt Tanzanias fattigste.

I flodens centrale del, ved Kidatu, blev der i 1970'erne anlagt en dæmning og bygget et større vandkraftværk.

Ved flodens øvre del, i Mufindi, blev der i 1980'ene bygget en cellulose- og papirfabrik, Mufundi Pulp and Paper Mill. Det var den finske ulandshjælp, FINNIDA, som stod for denne opgave.

Floder i Tanzania
Golden Air

Golden Air er et flyselskab fra Sverige. Selskabet har hovedkontor på Trollhättan-Vänersborgs Lufthavn ved den vest-svenske by Trollhättan. Selskabet blev etableret i 1976 og er ejet af shippingkoncernen Erik Thun AB.

Flyselskabet opererede i december 2011 ruten imellem Trollhättan-Vänersborgs Lufthavn og Stockholm-Bromma, som eneste ordinære rute i eget navn. Derudover drev Golden Air en række ruter for andre flyselskaber i Sverige og Finland under wet lease ordninger. Flyflåden bestod af 16 fly, hvoraf der var seks eksemplarer af ATR 72 og ni af typen Saab 2000.

Historie 
Selskabet blev grundlagt i september 1976, og opererede fra starten kun charter- og taxiflyvninger. Den 16. juli 1993 blev selskabet rekonstrueret og overtaget af den svenske koncern Erik Thun AB. Flyvningerne under den nye ledelse blev startet 15. august 1993.

Eksterne henvisninger 

 Golden Airs officielle hjemmeside

Referencer 

Flyselskaber fra Sverige
Etableret i 1976
Västra Götalands län
Trollhättan
Erling Andresen

Erling Andresen, med dæknavnet Lund (13. juli 1917 – 1. december 2006) var en dansk frihedskæmper, afdelingsleder i BOPA og senere advokat.

Andresen voksede op i Lyngby og blev tidligt politisk vakt. I 1932 hørte han Aksel Larsen tale i Lyngby, og selvom han aldrig blev kommunist, påvirkede talen ham i forhold til studievalg. Efter at han i 1935 var blevet student, begyndte han på jurastudiet med den ambition at blive forsvarsadvokat. Fra 1936 var Andresen aktiv i den antinazistiske og kulturradikale bevægelse Frisindet Kulturkamp, og han så det derfor som en pligt at kæmpe, da Danmark blev besat. I 1943 blev han cand. jur. og blev ansat først i Statsadvokaturen, dernæst var august som politifuldmægtig ved Københavns Politi.

På dette tidspunkt var hans bror Øjvind Feldsted Andresen involveret i BOPA som sabotør, og på broderens opfordring begyndte Erling Andresen at forsyne BOPA med oplysninger fra Statsadvokatens kontor. Modtageren af oplysningerne var Knud Børge Jensen ("Spræng-Smith"). I januar 1944 mødte Andresen den nye leder af BOPA, Børge Thing ("Brandt"), som var blevet leder efter, at BOPAs ledelse, herunder "Spræng-Smith", var blevet arresteret samme måned. Erling Andresen blev i august 1944 udpeget til leder af en afdeling med grupper, der havde mistet deres leder, Erik Saxtorph ("Afsnit 8M, Kompagni Bob").

Andresen deltog herefter i bortførelse af 22 bugserfartøjer m.v., industrisabotage og tre likvideringer. Han deltog bl.a. i forhøret og likvideringen af stikkeren Henning Walthing sammen med Thing. Andresen er interviewet om likvideringen af Walthing i Peter Øvig Knudsens bog Efter drabet (Gyldendal 2001).

Den mest omfattende aktion, som Andresen deltog i, var sprængningen af Torotor i Ordrup, som producerede våben for værnemagten. Sabotagen var succesfuld, men ulykkeligvis skød BOPA en dansk brandmand ved en fejltagelse. Andresen beretter: "Ham, der skød brandmanden, var frygtelig ked af det. Men sådan var vilkårene. Og vores informationer fra England var, at hvis ikke vi kunne sprænge Torotor, var de nødt til at bombe fabrikken fra luften, og det ville betyde, at det villakvarter, fabrikken lå i, også ville blive bombet"

Efter krigen blev han ansat på 2. statsadvokat Carl Madsens kontor. Da Madsen senere blev afskediget, nedsatte Andresen sig som advokat i København, hvor han praktiserede indtil 1993.

Udgivelser 
 Frihedskamp: Min tid i BOPA, København: Tiderne Skifter 1995. 
 Ret og Vrang: Erindringer, København: Gyldendal 1997.

Kilder 
 Opslag i Modstandsdatabasen 
 Erling Andresen: "BOPA, kommunisme og K.K" , i Dagbladet Information, 26. juli 2007.

Medlemmer af BOPA
Advokater fra Danmark
Selvbiografer fra Danmark
Embedsmænd fra Danmark
Danskere i 1900-tallet
Dansksprogede forfattere fra Danmark
Modstandsfolk fra Danmark
A. Enggaard

A. Enggaard er et dansk firmanavn og familienavn:
 A. Enggaard A/S - dansk familieejet entreprenørvirksomhed opkaldt efter stifteren Asger Enggaard (senior).
 A. Enggaard Holding A/S - dansk familieejet holdingselskab opkaldt efter Asger Enggaard (senior).
 Asger Enggard (senior)
 Asger Enggard (junior)
Emil Haslund

Peter Emil Vilhelm Haslund (14. april 1911 – 23. marts 1986) var en dansk modstandsmand.

Emil Haslund var smedelærling og avancerede under besættelsen til leder af modstandsgruppen BOPAs våbenværksted, der var en afdeling under "Afsnit 8M, Kompagni K.K.", hvis leder var Jørgen Jespersen (kaldet "K.K.").

Han blev gift med Ulla Teglers, som var søster til Hans Edvard Teglers fra modstandsgruppen Holger Danske. Haslund var desuden morbroder til Per Mortensen, som også var aktiv i BOPA.

Emil Haslund havde efter besættelsesårene en civil beskæftigelse i firmaet Cylinder, som han etablerede sammen med Eigil Skov Jørgensen ("Foss"). Skov Jørgensen havde været ansvarlig for Holger Danskes våbenværksted.

Kilder 

 Stengun.dk

Eksterne henvisninger 

Medlemmer af BOPA
Danskere i 1900-tallet
Smede fra Danmark
Sky Airlines

Sky Airlines er et flyselskab fra Tyrkiet. Selskabet har hub og hovedkontor på Antalya Lufthavn ved byen Antalya. Sky Airlines blev etableret i 2000 og er ejet af den tyrkiske turistkoncern Kayi Group.

Selskabet havde i november 2011 en flåde på tretten fly og producerede udelukkende charterflyvninger.

Historie 
Sky Airlines blev etableret i efteråret 2000 og 14. april 2001 startede selskabet med de første kommercielle flyvninger. Dette skete med 2 eksemplarer af Boeing 737-400 fly.

I 2010 begyndte Sky som den niende selskab at flyve regulære indenrigsruter i Tyrkiet. Selskabet nåede at etablerer ruter til 10 tyrkiske byer fra hub'en og på Antalya Lufthavn. 1. august 2011 blev ruteflyvningen igen indstillet, og selskabet fokuserede derefter udelukkende på charterflyvninger. Rutenetværket er til omkring 50 europæiske destinationer, fra lufthavnen ved den tyrkiske solkyst, der udover Antalya også var Dalaman Lufthavn og Milas-Bodrum Lufthavn.

Flyflåde 
Sky Airlines flåde består af tretten fly med en gennemsmitsalder på 13.3 år. (december 2011):

 3 Airbus A320-200
 1 Airbus A321-200
 4 Boeing 737-400
 3 Boeing 737-800
 2 Boeing 737 Next Generation

Eksterne henvisninger 

 Sky Airlines officielle hjemmeside

Referencer 

Tidligere flyselskaber fra Tyrkiet
Etableret i 2000
Antalya
Ophørt i 2013